Boer met genade - 21 Januarie 2019
Dan sal dié wat die wil van God gedoen het, Hom vra: ‘Here, wanneer het ons U honger gesien en U gevoed, of dors en U iets gegee om te drink? En wanneer het ons U ŉ vreemdeling gesien en U gehuisves, of sonder klere, en vir U klere gegee? Wanneer het ons U siek gesien of in die tronk en U besoek?’ En die Koning sal hulle antwoord: ‘Dit verseker Ek julle: Vir sover julle dit aan een van die geringste van hierdie broers van My gedoen het, het julle dit aan My gedoen.’ Matteus 25:37-40
Ek was honger
en jy het menseregtegroepe gestig om dit te bespreek.
Ek was in die tronk
en jy het saggies in die kerk gebid vir my ontslag.
Ek was naak
en in jou gedagtes het jy gewonder of ek ordentlik genoeg was vir die kerk.
Ek was siek
en jy’t God op jou kniëe gedank vir jou gesondheid.
Ek was eensaam
en jy het my alleen gelos om vir my te bid.
Jy lyk so heilig en so naby aan God
maar ek is steeds baie honger, en eensaam en koud.
(verwerk en vertaal uit: Words for Worship, 1980)
Gebed: Here, ons hou nie baie van die armes en die sukkelaars nie want hulle vra iets van ons wat ons moeilik gee – werklike liefde en sorg. Leer my om te gee soos U vir die armes omgegee het. Amen